
OKROŽNICA: 	Konvencija SOLAS – spremembe poglavje II-2 (MSC 110)

Referenca: 	Resolucija MSC.572(110)
Vstop v veljavo: 	1. januar 2028

Mednarodna pomorska organizacija (IMO) je na 110. zasedanju odbora MSC (18.–27. junij 2025) sprejela spremembe poglavja II-2 Konvencije SOLAS glede konstrukcijske požarne zaščite ladijskih prostorov. Spremembe se nanašajo na jasnejše in podrobnejše tehnične zahteve glede materialov in požarne zaščite ladijskih konstrukcij.

Ključne spremembe:

1. Materiali in konstrukcija: ladijski trup, nadgradnje, pregrade, palube in nadgrajene hiše morajo biti izdelani iz jekla ali enakovrednega materiala. Požarna izpostavljenost teh konstrukcij se določa v skladu z ustreznimi standardi iz tabel 9.1–9.8 poglavja II-2/9.
2. Strojnice kategorije A: krone in ohišja strojnic morajo biti zgrajeni iz jeklene konstrukcije in izolirani v skladu z zahtevami tabel 9.1 in 9.3 za potniške ladje ter tabel 9.5 in 9.7 za tovorne ladje.

Namen sprememb je povečati raven varnosti pri požarni zaščiti ter odpraviti dvoumnosti v obstoječem besedilu, kar bo olajšalo projektiranje ladij in izvajanje inšpekcijskega nadzora.

